‏סדרה מקורית של NETFLIX
‏בשעת צרה של עולם רחוק,
‏נבואה עתיקה זימנה את הטואה,
‏שישה גיבורים אגדיים,
‏שכל אחד מקבל את כוחו ‏מהאנרגיה של היסודות של האי.
‏טאהו, טואה האש.
‏קופאקה, טואה הקרח.
‏פוהאטו, טואה האבן.
‏גאלי, טואה המים.
‏אונואה, טואה האדמה.
‏ליווה, טואה הג'ונגל.
‏דברים רבים התרחשו, אני יודע.
‏אחרי אלפי שנים רבות,
‏המשפחות שלכם חזרו
‏לבנות מחדש את עיר יוצרי המסכות.
‏זה ודאי נראה מוזר.
‏אתה הכרת רק את אזור הג'ונגל.
‏ואתם את אזורי האבן והקרח והמים.
‏אבל אנחנו בני אוקוטו,
‏ופעם זה היה מרכז העולם שלנו.
‏ועכשיו חזרנו.
‏אני בטוח שיש לכם שאלות, אבל חכו.
‏תחילה, תנו לי לספר לכם ‏איך קרה שחזרנו לעיר הזאת
‏ואתן לכם מושג על מה שמצפה לנו.
‏שבו.
‏פעם זאת הייתה עיר יפה.
‏והייתי רוצה לחשוב שהיא תהיה כזאת שוב.
‏אבל זה יהיה תלוי לא רק בהורים שלכם,
‏זה יהיה תלוי בשישה גיבורים ‏מזמן אחר וממקום אחר,
‏וזה יהיה תלוי ביכולתם לרתום ‏את היסודות שמעניקים לעולמנו חיים.
‏אתם מכירים אותם מהאזורים שבהם אתם חיים.
‏אש, מים,
‏ג'ונגל, אדמה, אבן וקרח.
‏בשבילכם אלה רק פינות באי שלנו,
‏אבל בשביל הטואה, הם היו נשמת אפם.
‏אבל לפני שהיו צרות, היה שלום.
‏ואולי שם אנחנו צריכים להתחיל,
‏לפני יותר מאלף שנים,
‏זה היה מקום שליו ושוקק חיים.
‏שני המגנים של האי שלנו, אקימו ואחיו מקוטה,
‏רתמו את כוחות היסודות וחישלו אותם למסכות.
‏אבל מקוטה התחיל לקנא באחיו ‏ופיתח תאווה לכוח.
‏ולכן בלי ידיעתו של אחיו אקימו,
‏הפר מקוטה הקנאי חוק קדוש
‏ויצר מסכה שמשלבת את כוחם של כל היסודות!
‏הוא קרא לה מסכת הכוח המוחלט.
‏אבל כשכוחה של המסכה חלחל אל מקוטה,
‏הוא נעשה אפל ומרושע.
‏בידיעה שהוא חייב לפעול במהירות, ‏לקח אקימו את הקורנס הקדוש
‏והעיף את המסכה מפני אחיו.
‏אקימו הציל את אוקוטו, אבל המחיר היה יקר.
‏גם אקימו וגם מקוטה שקעו בתרדמה אינסופית.
‏אבותינו השכיבו את אקימו לנוח.
‏המסכות, היו חזקות ‏מכדי להישאר בידי בני תמותה,
‏הוסתרו לעולמים,
‏ואחרי שאקימו הוטמן בקבר סודי,
‏עיר יוצרי המסכות ננטשה.
‏על אף שמקוטה שכב קבור מתחת לאי שלנו,
‏רוחו נותרה חזקה.
‏הוא זימן כוחות אופל למצוא ‏את המסכה שלו ולהעיר אותו.
‏אם משרתיו של מקוטה יצליחו להעיר אותו,
‏האי שלנו ישקע באפלה.
‏אז אנחנו, המגנים,
‏נאספנו וערכנו טקס עתיק.
‏האגדה שלהם גולפה על קירות המקדשים שלנו
‏ושמותיהם נשארו בחיים בפולחנים שלנו.
‏אלה היו הטואה,
‏והם יצטרכו להציל את אוקוטו.
‏טואה הג'ונגל, ליווה,
‏היה קל רגליים ומהיר מחשבה,
‏כמו הג'ונגל שהעניק לו את כוחו.
‏הוא השתנה בלי הרף ‏והיה השובב מכולם בקבוצה.
‏פוהאטו המהורהר היה הרציני ביותר בקבוצה.
‏וגם אם טואה האבן היה שמח רק לעתים רחוקות,
‏הוא היה נטול פחד ועתיר כוח.
‏קופאקה, טואה הקרח, ‏היה גיבור חזק שלא ידע פחד,
‏אבל לעתים גם מקובע וקר,
‏כמו היסוד שהעניק לו את כוחו.
‏גאלי הייתה חזקה לא פחות מהאחרים,
‏אבל מהירה להתאושש כמו המים שהיו היסוד שלה.
‏אונואה השקט והחזק, טואה האדמה,
‏נתן את הבסיס,
‏כמו האדמה שהעניקה לו את כוחו.
‏הוא היה איתן ויציב.
‏היה גם טאהו, טואה האש,
‏שראה את עצמו כמנהיג,
‏אפילו לפני שידע שיש עוד כמותו.
‏בעזרת המגנים שלהם,
‏מצאו הטואה את מסכות הכוח.
‏כשהם חבשו את מסכות הכוח, ‏התגשמה נבואה עתיקה.
‏ובפעם הראשונה,
‏חשו הטואה את כוחות היסודות ‏שכל אחד מהם נולד להפעיל.
‏לטואה היה כוח, ‏אבל הם נזקקו לחוכמה של אקימו.
‏רק הוא יכול היה להוביל אותם לגורלם האמתי.
‏החיפוש של הטואה אחר אקימו הביא אותם לכאן
‏לעיר יוצרי המסכות,
‏אבל כשהם הגיעו, ‏היא לא נראתה כמו שהיא נראית עכשיו.
‏אז היא הייתה מקום קודר,
‏שורץ יצורים מרושעים,
‏ומעבר לכל פינה הייתה מלכודת.
‏ובפעם הראשונה אחרי אלף שנים
‏צעדי החיים הדהדו בעיר יוצרי המסכות
‏שנטשנו מאות שנים קודם לכן.
‏בזה אחר זה,
‏הכניעו הטואה את היצורים ‏שמקוטה שלח כדי לעצור אותם
‏ולבסוף הביסו את עקרבי הגולגולת המאיימים
‏והגיעו לקברו של אקימו.
‏הטואה הבינו שההיסטוריה שלהם
‏וההיסטוריה של עולמנו שלובות זו בזו.
‏כשהם התבוננו ביוצר המסכות הישן,
‏איכשהו, הם ידעו איך להעיר אותו.
‏ששת הגיבורים נסעו הרחק לתוך העיר העתיקה
‏והביסו אויבים לרוב,
‏אך רק כאשר ייקחו את מסכת הבריאה
‏יהיה לאקימו סיכוי מול אחיו.
‏המשרתים החזקים ביותר של מקוטה נלחמו
‏כדי להרחיק את הטואה מנפחיית יוצרי המסכות,
‏אבל הטואה היו מוכנים...
‏או כך לפחות הם חשבו.
‏הם תפסו את גורס הגולגולת לפני שהספיק ‏להשמיד את המסכה של אקימו.
‏אבל היצור היה ערמומי לא פחות מחזק.
‏הוא ידע שהטואה ימנעו ממנו להשמיד את המסכה,
‏ולכן הוא עטה אותה על פניו
‏וחש את כוחה מחלחל בו.
‏כשהוא מלא בכוחו של יוצר המסכות,
‏גורס הגולגולת ‏הפיל את המסכות מפניהם של הטואה.
‏בלי המסכות, איבדו הגיבורים את כוחותיהם,
‏אך הם ידעו שהם חייבים להמשיך להילחם ‏גם אם הניצחון נראה בלתי אפשרי.
‏הגיבורים נלחמו באומץ, ‏עד שלא נותר להם מה לתת,
‏אך המאמץ הנועז שלהם העניק ‏לאקימו את הזמן שהוא היה צריך.
‏בעזרת קורנסו העתיק,
‏לקח אקימו בחזרה את מסכת הבריאה
‏והשיב לעצמו את הכוח שהיה לו פעם.
‏ששת הטואה עשו את חובתם,
‏העירו את אקימו ולקחו בחזרה את מסכת הבריאה,
‏אבל הרשע עוד לא הובס.
‏גורלם האמתי עדיין המתין להם
‏במעמקי האפלה.
‏הנבואה הביאה את הטואה לאוקוטו,
‏אך מה שהם עשו הפך אותם ליותר מסתם גיבורים.
‏הם הפכו לאגדות.
‏אבל האתגרים שציפו להם היו עצומים,
‏והעתיד של עולמנו כולו היה מוטל על הכף.
‏המסע שלהם מתחיל מחדש
‏עם השריון וכלי הנשק החדשים שלהם ‏שחישל יוצר המסכות בכבודו ובעצמו,
‏המסע שלהם נמשך,
‏והטואה יוצאים לחיפוש אחר האחד.
‏עברית: נעמי מאזוז ‏הפקת כתוביות: אולפני אלרום